Maart | 2014 | Arithmethon
Maart 26, 2014 by alleman	- 0 comments
Maart 22, 2014 by alleman	- 0 comments
Op skool het ek, soos baie mense, oneindigheid verstaan as 'n soort teoretiese getal – soos kinders graag mekaar probeer oortref – as een sê "oneindig", dan sê die ander "oneindig + 1" ensovoorts. Maar oneindigheid is 'n konsep wat meer behels as een getal, want daar is meer as een soort oneindigheid. Byvoorbeeld die heelgetalle is telbaar oneindig (dit wil sê as jy aanhou tel kan jy by enigeen van hulle uitkom), terwyl reële getalle ontelbaar oneindig is. Ontelbaar oneindig beteken dat tussen enige twee reële getalle is daar nog ander reële getalle, so jy kan hulle nie tel op dieselfde manier as wat jy heelgetalle kan tel nie.
Daar is selfs meer reële getalle tussen 0 en 1 as die oneindige aantal reële getalle. Hierdie verduideliking kom van Henry Reich se uitstekende YouTube kanaal minutephysics.
Die idees oor oneindigheid is begin deur die Duitse wiskundige Georg Cantor, en is in sy tyd as baie skokkend beleef, maar word vandag algemeen aanvaar.
Maart 8, 2014 by alleman	- 0 comments
Hierdie blog gaan nie net oor wiskunde en tegnologie wees nie, maar ook probeer om oor verbeelding, wetenskap, boeke, Sjinees en tale te skryf op 'n manier wat veral van belang is vir onderwysers en skoliere.
Maart 1, 2014 by alleman	- 0 comments
Hoofrekene vs leer om te dink
Die Economist het 'n artikel wat skryf oor die verband tussen hoe goed 'n land se mense met Wiskunde vaar, en die land se ekonomiese groei. Die artikel spekuleer ook oor of hoofrekene oefen leerlinge help of hinder om nuwe, ingewikkelde probleme op te los. Slegs 2-3% van 15-jariges in die VSA en Europa kan sulke probleme oplos, terwyl 'n derde van Oosterse leerlinge (waar van jongs af hoofrekene geoefen word) dit kan doen. Mens kan dus aanvaar dat gereelde oefening in hoofrekene leerlinge help om logies oor nuwe soorte probleme te kan dink.
Suid-Afrika neem nie aan die PISA toetse deel nie (Tunisië is die enigste Afrika land wat doen)
Sjina neem nie as land deel nie, maar sekere stede soos Sjanghai neem deel. Sjanghai is is baie verder ontwikkeld as groot dele van Sjina, so 'n mens kan aanvaar dat Sjina as geheel nie beter as lande soos Singapoer en Suid-Korea sou vaar nie